План дечијих стоматолошких бенефиција

План дечијих стоматолошких бенефиција (Child Dental Benefits Schedule - CDBS) покрива један део или пун износ основних стоматолошких услуга за децу која имају право на те услуге.

Деца која имају право на CDBS могу да приступе општим стоматолошким третманима на државним клиникама и приватним клиникама које учествују у овом плану.

CDBS је саставни део Medicare-а, аустралијског система здравствене заштите који пружа приступ различитим здравственим и болничким услугама по приступачној цени или бесплатно.

# Ко има право на ове услуге?

Не треба посебно да се региструјете за CDBS. Ако ваше дете има право на CDBS, аутоматски ћете примити писмо од Services Australia у коме ће вас обавестити о томе. Писмо ћете примити или поштом или преко myGov.

Да ли ваше дете има право на ове услуге такође можете да проверите у вашем myGov oнлајн налогу.

Следећа деца имају право на ове услуге:

* деца млађа од 18 година
* деца која имају право на Medicare, и
* деца која примају државну исплату помоћи најмање једанпут годишње, или деца чији родитељ, неговатељ или старатељ прима исплату државне помоћи.

## Исплате државне помоћи на основу којих се стиче право на CDBS се налазе у наставку.

### Исплате које примају родитељи, неговатељи или старатељи

* Family Tax Benefit Part A
* Parenting Payment
* Double Orphan Pension

### Исплате које прима дете

* ABSTUDY
* Family Tax Benefit Part A
* Carer Payment
* Disability Support Pension
* Parenting Payment
* Special Benefit
* Youth Allowance
* Накнаде за образовање које исплаћује Министарство за борачка питања (Department of Veterans’ Affairs) у складу са:
  + Планом образовања деце ратних ветерана (Veterans’ Children Education Scheme) (од 16–17 година старости)
  + Планом образовања и обуке према закону о војној рехабилитацији и компензацији (Military Rehabilitation and Compensation Act Education and Training Scheme) (од 16–17 година старости)

### Исплате које прима партнер тинејџера

* Family Tax Benefit Part A
* Parenting Payment

# Које стоматолошке услуге су обухваћене овим планом?

Стоматолошке услуге које се плаћају преко CDBS-а укључују:

* прегледе
* рендгенске снимке
* чишћење
* затварање фисура
* пломбе
* лечење канала корена зуба
* вађење зуба
* делимичне протезе.

CDBS не покрива ортодонтске третмане, козметичке захвате или стоматолошке услуге које се пружају у болници.

# Како могу да приступим CDBS-у?

Ако ваше дете има право на овај план, током две године има право на стоматолошке услуге у вредности од $1.132[[1]](#footnote-1).

* Пре него што закажете термин, проверите да ли ваше дете има право на овај план.
* Када заказујете термин код зубара, проверите да ли ординација пружа услуге у оквиру CDBS-а.
* Реците да желите да користите CDBS за третман вашег детета.

# Више информација

Сада, преко CDBS-а више грађана Аустралије има приступ субвенцијама за стоматолошке услуге. За више информација о томе како Medicare може да вам помогне, посетите medicare.gov.au/stronger (http://medicare.gov.au/stronger).

1. Ово је индексирани износ за 2025. Износ CDBS-а се усклађује 1. јануара сваке године. [↑](#footnote-ref-1)